PTTEP อวดกำไรปี 61 พุ่งกระฉูด 76% ทะลุ 3.62 หมื่นลบ. พ่วงปันผล 3.25 บ./หุ้น XD 12 ก.พ.นี้
PTTEP อวดกำไรปี 61 พุ่งกระฉูด 76% ทะลุ 3.62 หมื่นลบ. จากปีก่อนกำไร 2.06 หมื่นลบ. พ่วงปันผล 3.25 บ./หุ้น XD 12 ก.พ.นี้ เคาะวันจ่าย 11 เม.ย.62
30 ม.ค. 2562

บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP รายงานผลการดำเนินงานประจำปี 2561 สิ้นสุดวันที่ 31 ธันวาคม 2561 (รวมบริษัทย่อย) ดังนี้

โดยผลการดำเนินงานในปีดังกล่าว มีผลกำไรเพิ่มขึ้น เป็นผลจากปริมาณการขายปิโตรเลียม และราคาขายผลิตภัณฑ์เฉลี่ยของบริษัทที่เพิ่มขึ้น ตามราคาน้ำมันในตลาดโลก
อีกทั้งปริมาณการขายเฉลี่ยของปี 2561 เปรียบเทียบปี 2560 พบว่าปริมาณการขายเฉลี่ยเพิ่มขึ้นเป็น 305,522 บาร์เรล เทียบเท่าน้ำมันดิบต่อวัน (สำหรับปี 2560 เท่ากับ 299,206 บาร์เรล เทียบเท่าน้ำมันดิบต่อวัน)
โดยหลังจากโครงการบงกชซึ่งปริมาณขายเพิ่มขึ้นจากการเข้าซื้อสัดส่วนการลงทุนเพิ่ม แม้ว่าผู้ซื้อรับก๊าซธรรมชาติในปริมาณที่ลดลง และโครงการคอนแทร็ค 4 เนื่องจากผู้รับซื้อก๊าซธรรมชาติในปริมาณที่เพิ่มขึ้น ในขณะที่ราคาขายเฉลี่ยเพิ่มขึ้นเป็น 46.66 ดอลลาร์สหรัฐฯ ต่อบาร์เรลเทียบเท่าน้ำมันดิบ (สำหรับปี 2560 เท่ากับ 39.2 ดอลลาร์สหรัฐฯต่อบาร์เรล เทียบเท่าน้ำมันดิบ)
พร้อมกันนี้ บริษัทยังประกาศจ่ายปันผลจากกำไรสะสม อัตราจ่ายเป็นเงินสด (บาทต่อหุ้น) 3.25 บาทต่อหุ้น ให้แก่ผู้ถือหุ้นสามัญ โดยจะขึ้นเครื่องหมาย XD ไม่ได้รับสิทธิปันผลในวันที่ 12 ก.พ. 2562 ทั้งนี้ กำหนดจ่ายเงินปันผลในวันที่ 11 เม.ย. 2562